user
కింది ప్రశ్నకు సమాధానం ఇవ్వండి:
‘జీవించడం’ అంటే ఏమిటి? జీవరూపాలను నిర్వచించే ఏవైనా నాలుగు లక్షణాలను వివరించండి.
assistant
‘జీవించడం’ అనే పదానికి అర్ధం జీవం ఉన్న జీవుల ద్వారా ప్రదర్శించబడే విభిన్న లక్షణాలు అనగా పెరుగుదల, ప్రత్యుత్పత్తి, జీవక్రియలు, పరిస్థితులను గ్రహించే సామర్థ్యం, స్వయం ప్రతిపత్తిని కలిగి ఉండుట, పరస్పర చర్య వంటి వాటిని కలిగి ఉండటం.
జీవరూపాలను నిర్వచించే లక్షణాలు:
1. పెరుగుదల:
ద్రవ్యరాశి మరియు పరిమాణంలోని వృద్ధిని పెరుగుదల అంటారు.
జీవుల పరిమాణంలో జరిగే శాశ్వతమైన, అద్విగతమైన వృద్ధిని పెరుగుదల అంటారు. జీవులలో పెరుగుదల అంతర్గతంగా కణవిభజన ద్వారా జరుగును.
నిర్జీవులలో పెరుగుదల వాటి ఉపరితలంపై పదార్థాలు సంచయనం చెందటం ద్వారా జరుగుతుంది.
ఇది బాహ్యంగా జరుగుతుంది.
ఉదా: ఇసుక తిన్నెల పెరుగుదల, రాతి ఉపరితలంపై లైకెన్లు, మాస్ మొక్కల పెరుగుదల.

2. ప్రత్యుత్పత్తి:
ప్రత్యుత్పత్తి అనగా జనకుల లక్షణాలను పోలిన సంతతిని ఉత్పత్తి చేయుట.
ఇది జీవులలో మాత్రమే కనిపించే లక్షణం. ఇది నిర్జీవులలో కనిపించదు.
జీవులు సాధారణంగా లైంగిక మరియు అలైంగిక ప్రత్యుత్పత్తిని జరుపుతాయి.
శిలీంధ్రాలు మిలియన్ల కొద్ది అలైంగిక సిద్ధబీజాలను ఉత్పత్తి చేయటం వలన అవి రెట్టింపు అయి త్వరగా సులువుగా విస్తరిస్తాయి.
నిష్న జీవులైన ఈస్ట్ మరియు హైడ్రాలలో మొగ్గ తొడగడం గమనిస్తాము.
ఏకకణ జీవులైన బాక్టీరియా, అమీబా మరియు కొన్ని శైవలాలు లాంటి జీవులలో పెరుగుదల ప్రత్యుత్పత్తికి పర్యాయము. పెరుగుదల ద్వారా అవి వాటి సంఖ్యను పెంచుకుంటాయి.
కొన్ని జీవులైన మ్యూల్స్, శ్రామిక తేనెటీగల మరియు సంతానరాహిత్య దంపతులు ప్రత్యుత్పత్తిని జరపలేవు.

3. జీవక్రియలు:
జీవక్రియ అనేది ఒకజీవి యొక్క దేహులో జరిగే అన్ని జీవరసాయనిక చర్యల మొత్తం.
అన్ని జీవులు విభిన్న పరిమాణంలో మరియు విభిన్న విధులు కలిగిన రసాయనాలతో ఏర్పడి ఉంటాయి.
అన్ని మొక్కలు, జంతువులు, శిలీంధ్రాలు, సూక్ష్మజీవులు ‘జీవక్రియలను’ ప్రదర్శిస్తాయి.

4. పరిస్థితులను గ్రహించే సామర్ధ్యం.
అన్ని జీవరాశులు వాటి పరిసరాలకు అనుక్రియను చూపుతాయి.
జీవులు భౌతిక, రసాయనిక లేదా జీవ సంబంధమైన పర్యావరణ ప్రేరణలకు స్పందిస్తాయి.
మొక్కలు బాహ్యాకారకాలైన కాంతి, నీరు, ఉష్ణోగ్రత మొదలగు వాటికి అసుక్రియను చూపుతాయి.
మనిషి మాత్రమే తనకు తాను గుర్తింపు కలిగి ఉంటాడు, అంటే స్వయం స్పృహను కలిగి ఉంటాడు.
